RIA Novosti

RIA Novosti er et statlig eid russisk nyhetsbyrå som publiserer nyheter og analyser på de viktigste europeiske språkene, samt persisk, japansk, kinesisk og arabisk. Korrespondentnettverket deres dekker hele Samveldet av uavhengige stater, samt over 40 land utenfor samveldet.The Russian News & Information Agency RIA Novosti

Nyhetsbyråets historie strekker seg tilbake til 24. juni 1941, da Det sovjetiske informasjonsbyrået (Sovinformburo) ble etablert. Hovedoppgaven til byrået var i begynnelsen å dekke internasjonale, militære hendelser og innenrikssaker i tidsskrifter og på radio.
I 1961 ble Sovinformburo omgjort til Novosti.

RIA Novosti holder til i samme bygg og har samme generaldirektør som nyhetsbyrået Sputnik, som under Russlands invasjon av Ukraina 2022 ble sperret ute fra EU på grunn av propagandavirksomhet.   «From objective reporting to myths and propaganda: The story of RIA Novosti», Euromaidanpress, 13 februar 2018   «EU til kamp mot Kremls løgner'», NRK, 2. mars 2022 

Påstander fra om den vestlige verden eller Ukraina presenteres av RIA Novosti noen ganger uten underbyggende bevismateriale, som påstanden om at det i København skal finnes bordeller for dyresex,  «From objective reporting to myths and propaganda», EU vs DisInfo, 12 februar 2018 at Ukraina bygger en plutoniumbombe  «Russia, without evidence, says Ukraine making nuclear "dirty bomb"», Reuters, 6. mars 2022 eller at Osama bin Laden hadde vært amerikansk statsborger  «Nine Lies from Russia About 9/11», Polygraph, 10. september 2021  

Artikler fra RIA Novosti er ofte blitt omtalt på nettstedene RussiaLies.com  «Russia's top 60 lies about Ukraine», RussiaLies.com  og StopFake.org  «Tag: РИА Новости», StopFake 

26. februar 2022, to dager etter starten på Russlands invasjon av Ukraina 2022, presenterte RIA Novosti en artikkel med tittelen «Russlands offensiv og den nye verden» ("") hvor det ble hevdet at Russland hadde vunnet krigen mot Ukraina og at Ukraina hadde blitt returnert til Russland.   Skribenten Petr Apokov fordømte «anglosakserne som styrer den vestlige verden» fordi de «stjeler russisk land».  Han beskrev oppløsningen av Sovjetunionen i 1991 som en «fryktelig katastrofe», og hevdet at Russlands president Vladimir Putin sin invasjon løste «det ukrainske spørsmålet» ved å etablere en «ny verdensorden» med «Russland, Belarus og Ukraina som opptrer som en enhet» mot resten av Europa.    Artikkelen ble kort tid etter fjernet fra nettstedet til RIA Novosti, men i mellomtiden hadde artikkelen blitt arkivert av WaybackMachine, videreformidlet av nyhetsbyrået Sputinik og oversatt av den pakistanske avisen The Frontier Post til engelsk under tittelen «The new world order»  

17. mai 2024 ble kringkastingsrettighetene til RIA Novosti, sammen med Voice of Europe, Izvestia og Rossiyskaya Gazeta, suspendert i EU, for deres rolle for å rettferdiggjøre og støtte Russlands invasjon av Ukraina.«EU adopts sanctions against Russia's disinformation and war propaganda» Europakommisjonen (17. mai 2024)

30. juli 2025 publiserte RIA Novosti en artikkel med overskriften «Det er ingen annen mulighet: Ikke la noen forbli levende i Ukraina» (Другого варианта нет: живым на Украине не должен остаться никто)."Другого варианта нет: живым на Украине не должен остаться никто" RIA Novosti (July 30, 2025) 

 Referanser  

 Eksterne lenker 


Kategori:Etableringer i 1941
Kategori:Nyhetsbyråer
Kategori:Russiske medieselskaper